Ny teny tokana randriamaro rehefa mifindrafindra tanana ny taratasy, dia manjary miova ho anaran-droa randria maro. Farany, dia nisy indray manova ka zary manao fahadisoana ary mihevitra fa fanampin’anarana ny maro ary marc anefa no heveriny ho tena marina amin’ny tenin’izy 1475- ireo samy frantsay. Raha jerentsika amim-pandinihana tsara ireo potipotika taratasy sisa tsy may, dia ho hitantsika ireto teny ireto randriamaro -tsarahonenana rasoazanany frangine. Angamba, hoy ny sasany vinavina aman-tombantombana fotsiny izany lazaiko izany, kanefa dia mino tsara aho ary tena mino tanteraka, fa marina izany ary mahavaly ny fanontaniana napetrak’i francine. 1480 nahavita sakafo maimaika teo ny tompon-trano, ka dia mbola maro ihany no nanohy ny resaka teo am-pisakafoana. Vita ny veloma mandra-pihaona, ary dia lasa naira-nivoaka rabesa rodolphe sy rasolohery. Mandalo an’ambohinaorina ny lalana mankany ambohitsidiso ka afaka naira-dalana tsara izy roa lahy. Ny ampitso sy ny afakampitso dia mbola nifanatona ry ramarolahy mbamin-dry rabarisoa. 1485- alahelo sy saritsrarim-pifaliana no niteraka fihetseham-po saro-dazaina. Lasa izay ny enim-bolana! Sanatria, tsy tapaka ny fihavanana, ka dia mbola misy ihany ny fifaneraserana, ary tonga mamangy matetika rabesa rodolphe. Indray andro tao amin’ny efitrano lehibe ambany rihana nisy fanaka tsotsotra tao an- tranon-drabarisoa, dia niresaka naharitraritra i rodolphe sy i francine. 1490 misy tsiambarateloko sady kely no lehibe tiako ambara aminao manokana ry francine. Tiako, raha sitrapon’andriamanitra ny hitondra loloha anao sy i daniel kely. Azafady fa toa mivantambantana loatra izany teniko izany. Dia tsy niteny intsony i rodolphe. Nifampijery fotsiny izy sy i francine. Tsy nipy ny mason’izy ireo. Lasa ho azy ny ranomaso nanorika ny tavan’i francine. 1495 tsy nampoiziko fa nety ho tia ahy ianao rodolphe, hoy i francine. Raha izaho, noho ny toe-panahinao, dia milaza marina fa mihoatra noho ny fitiavanao ahy ny fitiavako anao. Nifanantona sy nifamihina ary nifanoroka izy roa misaotra, francine, aza maika loatra anefa ianao. Ity misy zavatra lehibe tsy azoko afenina anao alohan’ny ahatanterahan’izay hifanekentsika. Nahazo takaitra tany am-bavady aho, hoy 1500. Rodolphe. Niafara tamin’ny fandidiana ny fitsaboana ahy. Tsy afaka hiteraka intsony aho hoy ny dokotera. Inona no hevitrao ? Tiako ianao rodolphe, zava-maro loatra tsy hadinoiko mandra-maty no fatotra efa vita vono baibona hifamatorantsika. Tiako be ianao , eny tena tiako amin’izao maha-ianao anao izao misaotra be dia be ry francine, hoy rodolphe ; samy hidinika amin’ny ray aman- drenintsika 1505- avy isika. Raha ny sitrapoko dia amin’ny zoma tolakandro ho avy izao, raha tsy misy taratasy voaraiko avy aty aminao mifanohitra amin’izany, dia eto indray no hiarahantsika midinidinika. Hapetratsika eo amin’i jesoa kristy tompo sy mpamonjy antsika, ry francine, izao fikasantsika izao. Teny ambohinaorina dia nisy resadresaka nifanaovany tamin’ny ray aman-dreniny, dia rakotondrabesa sy ramialisoa vadiny. 1510 efa mandroso ny taonanao rodolphe, ka tokony hitady na hitadiavana namana amin’izay ianao. Misy zazavavy telo mba lanin’ny eritreritray mivady ety manodidina ety. Dia ianao no misafidy ka ahoana no hevitrao ? Nanda mora amim-pahendrena i rodolphe, ary dia nambarany fa efa nahita izay kasainy ho vadiny izy. 1515- ny ampitso maraina dia notsorin-drodolphe fa heveriny ho misy dia misy andraikitra nomanin’andriamanitra ho azy. Dia ny hitondrany loloha an’i francine mianaka, mananontena sy kamboty navelan-drandriamaro sakaizany teto amintsika sy hatrany am-bavady, no nambarany fa anjara andraikiny amin’izao tombon’androm-pahavelomana nomena azy manokana izao.